b'\n_START_ARTICLE_\nAnton Polda\n_START_SECTION_\n\xc5\xbdivljenje\n_START_PARAGRAPH_\nObiskoval je ljudsko \xc5\xa1olo, nato pa je v \xc5\xa0kofovih zavodih v \xc5\xa0entvidu nad Ljubljano obiskoval gimnazijo, zadnji razred pa je dokon\xc4\x8dal na klasi\xc4\x8dni gimnaziji v Ljubljani, kjer je leta 1937 matirural. \xc5\xbdelel je \xc5\xa1tudirati pravo, po novi ma\xc5\xa1i Janeza Ambro\xc5\xbei\xc4\x8da si je premislil in se odlo\xc4\x8dil za teologijo. Zaradi nem\xc5\xa1ke okupacije Gorenjske se kot bogoslovec ni mogel vra\xc4\x8dati domov. V  \xc4\x8dasu \xc5\xa1tudija je bil prijatelj Viktorja Zormana in pisatelja Karla Mauserja. 4. julija 1943 je bil posve\xc4\x8den v duhovnika, novo ma\xc5\xa1o je imel v Dobrepolju. Po kapitulaciji Italije se je z domobranci umaknil na Turjak, po zajetju pa je bil po naklju\xc4\x8dju (neznano?) izpu\xc5\xa1\xc4\x8den in se je vrnil v Ljubljano. Po njegovem mnenju (pisma prijatelju Francu Kernu) je bil mnenja, da je bil edini izpu\xc5\xa1\xc4\x8den na svobodo. Nastavljen je bil za kaplana v Dobrepolju, nato je deloval kot kurat v Rupnikovem bataljonu. V vojni je pri partizanih izgubil brata, po naklju\xc4\x8dju pa je re\xc5\xa1il polbrata, ki so ga zajeli domobranci. Maja 1945 se je umaknil v Vetrinj. Njegov bataljon je bil vrnjen 30. maja preko Pliberka, Slovenj Gradca, Maribora in Celja v koncentracijsko tabori\xc5\xa1\xc4\x8de Teharje. Tam je na skrivaj opravljal duhovni\xc5\xa1ko delo. 21. unija 1945 se je pridru\xc5\xbeil deseterici, ki je sku\xc5\xa1ala pobegniti iz tabori\xc5\xa1\xc4\x8da. Skupaj z Ivanom Koro\xc5\xa1cem in Tinetom Mehletom je pri\xc5\xa1el \xc4\x8dez ograjo, nato pa so ju s Koro\xc5\xa1cem zajeli oboro\xc5\xbeeni terenci na Mrzli Planini. Vodili so ju na Hrastnik, kjer sta 23. junij sku\xc5\xa1ala pobegniti s skokom v hosto. Ivan Koro\xc5\xa1ec se je re\xc5\xa1il, pozneje je izvedel, da so Poldo ujeli in ubili ob nekem grabnu.\n_START_SECTION_\nLiterarno delo\n_START_PARAGRAPH_\nNjegovo literarno delo je raziskal France Pibernik in ga ocenil v knjigi Jutro pozabljenih. V literarnih delih je Anton Polda obravnaval kme\xc4\x8dko snov, vrh njegovega pisateljskega ustvarjanja predstavlja nekaj novel.'